નવી દિલ્હી, તા. 12: દાગી સાંસદો અને વિધાયકો સામે પેન્ડિંગ ફોજદારી કેસની સુનાવણી માટે વિશેષ કોર્ટ બનાવવા માટે સુપ્રીમ કોર્ટે રાજ્યોના મુખ્ય સચિવ અને સંબંધિત હાઈકોર્ટના રજિસ્ટ્રાર જનરલ પાસે સાંસદો અને વિધાયકો સામેના પેન્ડિંગ અપરાધિક કેસની વિગતો મંગાવી છે. આ ઉપરાંત તમામ મુકદમાને સુપ્રીમ કોર્ટના ચુકાદા મુજબ વિશેષ કોર્ટમાં ટ્રાન્સફર કરવામાં આવ્યા છે કે કેમ તેવો સવાલ પણ પૂછયો હતો. આ ઉપરાંત ઉત્તરાખંડ, તામીળનાડુ સહિત 18 રાજ્યોને વિશેષ કોર્ટ ન બનાવવા માટે નોટીસ ફટકારવામાં આવી હતી.